Diari Oficial de la Generalitat Valenciana


Sumari del DOGV 5464, del 06-03-2007 (2007/2556)

RESOLUCIÓ de la Direcció General de Qualitat Ambiental, per la qual s'atorga a l'empresa Herrero Bernuz, SL l'autorització ambiental integrada per a una granja porcina d'engreixament en el terme municipa de Benafigos.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5464

Data del DOGV
:   06-03-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/2556


Data del document
:   29-12-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * empresa privada
    * explotació agrària
    * porcí

Vistos els documents que apareixen en l'expedient 110/05 IPPC, instruït a instàncies de l'empresa Herrero Bernuz, SL, a fi d'obtindre l'autorització ambiental integrada per a una nova granja porcina d'engreixament, en el terme municipal de Benafigos, s'emet la present resolució de conformitat amb els següents,  
Antecedents de fet  
Primer. Amb data 5 d'octubre del 2005, la Sra. M. Concepción Bernuz Tena, en representació de l'empresa Herrero Bernuz, SL amb CIF N-72.776.471 i ubicada en la partida Serradetes, polígon 13, parcel·les 206 i 207, de Benafigos, Castelló, presenta en la Conselleria de Territori i Habitatge, la sol·licitud d'Autorització ambiental integrada per a una granja porcina d'engreixament, que es detalla en l'annex I.  
A la sol·licitud s'acompanya la còpia de l'autorització prèvia concedida pel Servei Territorial de Planificació i Ordenació Territorial de Castelló amb data 4 d'octubre del 2004.  
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Tercer. Amb dates 21 de febrer i 15 de març del 2006, la Conselleria de Territori i Habitatge requerix nova documentació, que es presenta amb dates 3 i 30 de març del 2006 respectivament.  
Quart. Amb data 4 de maig del 2006 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, publicant anunci en el Diari Oficial de la Generalitat (núm. 5251).  
Cinqué. Amb data 11 de maig de 2006, la Sra. M. Concepción Bernuz Tena, en representació de l'empresa Herrero Bernuz, SL, presenta escrit en el qual exposa que en l'anunci d'informació pública s'ha produït un error quant a les parcel·les d'emplaçament, a causa d'un error en la sol·licitud d'Autorització ambiental integrada, en transcriure els números de parcel·la que inclou l'autorització prèvia.  
Sisé. Amb data 26 de maig del 2006 es publica la correcció d'errors, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, publicant anunci en el Diari Oficial de la Generalitat (núm. 5267).  
Durant el qual no es presenten al·legacions al projecte, ni en aquesta conselleria ni a l'Ajuntament de Benafigos, constant en l'expedient el certificat de la informació pública.  
Seté. Transcorregut el termini d'informació pública, amb data 2 d'agost del 2006 se sol·licita un nou informe a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Huité. En no emetre l'Ajuntament de Benafigos informe sobre els aspectes de la seua competència en el termini de 30 dies des de la seua recepció, es prosseguixen les actuacions d'acord amb l'article 18 de la Llei 16/2002.  
Nové. Amb data 6 d'octubre del 2006 es rep informe de la Conselleria d'Agricultura, Pesca i Alimentació, en el qual s'informa que el projecte presentat complix el que disposen els articles 52, 53 i 55 de la Llei 6/2003, de ramaderia de la Comunitat Valenciana i el Reial decret 348/2000, de protecció dels animals en explotacions ramaderes.  
Així mateix, s'han incorporat a l'expedient els informes emesos per l'Àrea de Residus i el Servei de Protecció de l'Ambient Atmosfèric.  
Deu. Amb data 3 d'octubre del 2006, la Direcció General de Gestió del Medi Natural emet la Declaració d'impacte ambiental, en la qual estima acceptable, només a l'efecte ambiental i sense perjudici de la prèvia obtenció de les autoritzacions sectorials que s'apliquen, la legalització de l'explotació porcina, situada en la partida Serradetes, polígon 13, parcel·les 206 i 207, del terme municipal de Benafigos (Castelló), promoguda per Herrero Bernuz, SL, sempre que aquest es desenvolupe d'acord amb les previsions de l'estudi d'impacte ambiental i els condicionants i modificacions que s'indiquen en l'annex II de la present resolució.  
Onze. Amb data 23 de novembre del 2006 es rep informe de la Confederació Hidrogràfica del Xúquer, que considera que la documentació presentada justifica de manera suficient la inexistència d'abocament d'aigües residuals a domini públic hidràulic.  
Dotze. Amb data 19 de desembre del 2006 es realitza el tràmit d'audiència a l'interessat.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 9.3.b de l'annex 1 de la Llei 16/2002.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'Autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la Conselleria Territori i Habitatge, Resolc  
Primer. Concedir a Herrero Bernuz, SL, l'autorització ambiental integrada per a la nova granja porcina d'engreixament, relativa al Projecte bàsic per a l'Autorització ambiental integrada per a granja porcina d'engreixament, propietat d'Herrero Bernuz, SL, situada en la partida Serradetes, terme municipal de Benafigos (Castelló), d'octubre del 2005 i subscrit per la Sra. Isabel Pérez Brull, quedant inscrita en el Registre General d'Instal·lacions IPPC de la Comunitat Valenciana amb el número 055-06/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions difuses  
Les emissions a l'atmosfera estimades per al conjunt de l'explotació seran les següents:  
CONTAMINANTS ESTIMACIÓ D'EMISSIÓ  
Metà total 28.080 kg/any  
Amoníac total 16.336 kg/any  
Òxid nitrós total 130 kg/any  
1.1.2. Emissions sonores  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors externs establits en la Llei 7/2002, per a zones d'ús industrial, són:  
DIÜRN NOCTURN  
70 dB(A) 60 dB(A)  
1.2. Abocaments  
1.2.1. Aigües residuals  
S'actuarà segons el que ha especificat el projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
Les instal·lacions, canaletes de recollida i les basses d'emmagatzemament dels purins seran perfectament impermeables i estanques.  
1.2.2. Aigües pluvials  
Queda prohibit l'abocament a domini públic hidràulic d'aigües pluvials que haja pogut entrar en contacte amb els purins.  
2. Protecció del sòl i de les aigües subterrànies  
La gestió dels fems de l'explotació està subjecta a les condicions fixades en el Reial decret 324/2000, de 3 de març, pel qual s'establixen normes bàsiques d'ordenació de les explotacions porcines, modificat pel Reial decret 3483/2000, de 29 de desembre i en la Llei 6/2003, de 4 de març, de ramaderia, com també a qualsevol altra normativa que a l'efecte s'aprove.  
El nombre d'hectàrees aportat per mitjà de compromís escrit dels propietaris és suficient atés que no se sobrepassarà la quantitat de 170 kg de nitrogen per hectàrea, d'acord amb les recomanacions de la Directiva 91/676/CEE, de 12 de desembre, sobre la protecció de les aigües contra la contaminació produïda per nitrats procedents de fonts agràries, l'Ordre de 29 de març del 2000, pel qual s'aprova el Codi Valencià de Bones Pràctiques Agràries i el Reial decret 324/2000, de 3 de març, pel qual s'establixen normes bàsiques d'ordenació d'explotacions porcines.   
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar que el terreny absorbisca les aigües residuals.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
El mencionat centre productiu queda inscrit en el Registre d'establiments, centres i serveis sanitaris i veterinaris de la Comunitat Valenciana amb el número de referència 12-10.450.  
Entregarà els residus perillosos i els no perillosos a gestors que disposen de la corresponent autorització administrativa per a la gestió d'aquests residus.  
La Llei 10/1998 de residus i la Llei 10/2000, de residus de la Comunitat Valenciana, s'aplicaran supletòriament a la normativa sectorial per a la gestió de subproductes animals (animals morts i desperdicis d'origen animal) que es regiran pel Reglament 1774/2002, del Parlament Europeu i del Consell, pel qual s'establixen les normes aplicables als subproductes animals no destinats a consum humà i pel Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
La gestió d'animals morts s'efectuarà d'acord amb les normes establides respecte d'això en el Reglament CE 1774/2002, així com en el Reial decret 1429/2003, de 21 de novembre del 2003, pel qual es regulen les condicions d'aplicació de l'esmentat reglament.  
Quant a la gestió de residus sanitaris, cal ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments  
4.1. Control d'emissions atmosfèriques  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000. Aquest registre ha de realitzar-se d'acord amb el procediment desenvolupat per la Conselleria de Territori i Habitatge i el qüestionari elaborat per l'Àrea de Qualitat Ambiental, que es troba disponible en la pàgina web d'aquesta Conselleria.  
Per a això ha de portar un registre del tipus, procedència i quantitats consumides anualment de matèries primeres, aigua, combustibles i energia.  
Quan l'òrgan competent ho considere necessari, podrà requerir al titular de l'explotació la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13353, limitant-los, en les zones residencials d'afecció, al percentil 98 de les mitjanes horàries al llarg d'un any, a 5 unitats d'olor.  
4.2. Control d'abocaments  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000. Aquest registre ha de realitzar-se d'acord amb el procediment desenvolupat per la Conselleria de Territori i Habitatge i el qüestionari elaborat per l'Àrea de Qualitat Ambiental, que es troba disponible en la pàgina web de l'esmentada Conselleria.  
4.3. Control de residus  
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals.  
L'envasament i l'etiquetatge dels residus serà d'acord amb el que han exposat els articles 13 i 14 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, de 14 de maig, bàsica de residus tòxics i perillosos.   
Així mateix, d'acord amb el que establix l'article 16 del Reial decret 833/1988, disposarà d'un registre dels residus perillosos generats, on conste la quantitat, naturalesa, identificació, origen, mètodes i llocs de tractament, data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Els residus sanitaris (grup III i citostàtics) produïts o gestionats han de quedar convenientment registrats en llibre oficial, diligenciat per la Conselleria de Territori i Habitatge, de conformitat amb l'article 18 del Decret 240/1994, de 22 de novembre, del Govern Valencià, pel qual s'aprova el Reglament regulador de la gestió de residus sanitaris.  
Ha de presentar un pla de prevenció i reducció de residus perillosos seguint el que establix la Llei 10/2000, de 12 de desembre, de residus de la Comunitat Valenciana (DOGV 15/12/2000) (article 45 i disposició addicional 4a).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que establixen les presents condicions, ha de ser comunicada.  
Els animals morts tindran la consideració de material de la categoria 2 d'acord amb el que establix el Reglament (CE) núm. 1774/2002, per la qual cosa es recolliran, transportaran, identificaran i eliminaran segons el que establix aquest reglament.  
Ha de portar un registre documental relatiu a la producció i la utilització de fem (en el qual figuren la quantitat, naturalesa, origen, destinació, freqüència de recollida, mitjà de transport i mètode de valoració o eliminació del fem gestionat, havent d'identificar les parcel·les i cultius destinataris amb el detall que es necessite per a acreditar adequadament que la utilització del residu ramader com a fertilitzant orgànic es realitza adequadament) i la retirada per empresa autoritzada de les baixes animals generades en l'explotació.  
4.4. Control de soroll  
Respecte al nivell de sorolls transmesos a l'exterior, ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.  
Cada cinc anys s'ha de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria ha de ser realitzada per una entitat col·laboradora en matèria de contaminació acústica d'acord amb el que establix el Decret 229/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre.  
La primera auditoria acústica ha de realitzar-se després de la posada en marxa de l'explotació.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient.  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la Declaració d'impacte ambiental emesa per la Direcció General de Gestió del Medi Natural de data 3 d'octubre del 2006, que s'adjunta en l'annex II de la present resolució.  
7. Altres condicions  
Les instal·lacions amb què s'ha de dotar l'explotació compliran el que disposa l'art. 5 del Reial decret 324/2000, de 3 de març, pel qual s'establixen les normes bàsiques d'ordenació de les explotacions porcines i en l'art. únic del Reial decret 3483/2000, de 29 de desembre, que el modifica.  
En relació amb les normes mínimes de benestar animal, es tindrà en compte allò que s'ha recollit en el Reial decret 1048/1994, de 20 de maig, relatiu a les normes mínimes per a la protecció de porcs.  
L'explotació i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Abans de l'inici de l'activitat, ha de registrar l'explotació a l'efecte del compliment dels articles 3.8 i 4.1 del Reial decret 479/2004, pel qual s'establix i regula el Registre General d'Explotacions Ramaderes.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que siguen aplicables, així com aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la pròpia autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 de desembre de 2006.- El director general de Qualitat Ambiental: Jorge Lamparero Lázaro.  
ANNEX I  
Descripció del projecte  
La societat Herrero Bernuz, SL desitja construir una nova granja porcina d'engreixament en el terme municipal de Benafigos (Castelló), amb una capacitat per a 2.990 animals, que està classificada dins del grup segon.  
L'activitat proposada no afecta cap espai natural protegit de la província de Castelló ni cap espai natural actualment inclòs en l'àmbit dels plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/1994, d'espais naturals protegits de la Comunitat Valenciana.  
L'explotació està formada per dos naus idèntiques amb una capacitat cada una de 1.495 animals, separats en quatre files de 28 departaments cada una.  
Els animals són subministrats per l'empresa integradora, que els porta a la granja en vehicles autoritzats, amb un pes de 18-20 kg i romanen en aquesta fins a obtindre un pes aproximat de 90-100 kg, que són traslladats a l'escorxador. Quan de la nau han eixit tots els animals, es realitza el buit sanitari durant 15 dies per a tornar a començar amb l'entrada d'un altre lot. Al cap de l'any, es realitzen entre 2,2 i 2,3 engreixaments.  
En cada departament hi ha un menjador tipus tremuja i un abeurador automàtic; i el sòl estarà cobert amb plaques de formigó prefabricat amb ranures.  
Els animals reben alimentació per fases, de tal manera que cada un d'ells rep la quantitat de nutrients que necessita per al seu desenvolupament. D'aquesta manera, els animals metabolitzen el pinso i excreten la menor quantitat possible de nutrients a través del fem. Els pinsos s'emmagatzemaran en 2 sitges de 12 tones cadascuna. L'aigua utilitzada per la granja procedirà de la xarxa d'aigua potable municipal.  
En el sòl de les naus existiran quatre rases de dejeccions per a la recollida del purins que estaran separades segons les files dels departaments. Aquestes rases tindran una capacitat total de 1.010 m³ per a les dues naus. També es disposarà d'una bassa coberta de purins de 784 m³ de capacitat, per la qual cosa la capacitat total d'emmagatzemament de la instal·lació serà de 1.794 m³ suficient per a emmagatzemar les dejeccions produïdes durant tres mesos d'activitat, d'acord amb el Reial decret 324/2000, de 3 de març, de normes bàsiques d'ordenació de les explotacions porcines.  
Les aigües residuals domèstiques s'acumularan en una bassa coberta que disposarà d'una trapa d'accés de tancament hermètic, per a la seua utilització en el moment del buidatge per una empresa de retirada de residus autoritzada.  
Els canals, la bassa i les conduccions de purins de les dues naus que constituiran la granja seran construïdes a base d'estructura de formigó armat i paraments de formigó posteriorment lluïts, amb les mateixes característiques constructives que la bassa de recollida de domèstiques i una vegada acabada l'obra, els canals, basses, i conduccions tindran l'estanquitat requerida.  
El volum de dejeccions que s'estima produir és de 6.428 m³/any, equivalent a 21.677 kg/any de nitrogen, la superfície agrícola vinculada a l'explotació, per a la valoració agronòmica d'aquest residu, l'acreditada pel promotor, és d'un total de 265,51 hectàrees, amb la qual cosa no se supera la taxa màxima d'aplicació dels purins.  
ANNEX II  
Condicionat de la declaració d'impacte ambiental  
- Ha de disposar-se, després de la concessió de la llicència d'activitat, de l'informe favorable de Patrimoni Cultural de la Conselleria de Cultura, Educació i Esport, i del respectiu informe de l'organisme de conca corresponent, havent de ser presentats davant de la Direcció General de Gestió del Medi Natural i davant de l'òrgan substantiu.  
- Han de complir les especificacions i condicionants inclosos en l'informe elaborat per la Conselleria d'Agricultura, Pesca i Alimentació.  
- Es disposarà de gual sanitari en l'explotació, tanca perimetral, malla en buits que impedisca l'accés a l'interior de les instal·lacions d'animals que puguen ser vectors de malalties, i a més mesures higienicosanitàries exigides en la legislació vigent en la matèria.  
- A l'hora d'utilitzar els purins com a fertilitzant, es limitarà la zona d'aplicació a camps de cultiu i pastius no naturals, evitant les proximitats de corrents d'aigua, rius, rierols, barrancs, etc. així com fonts, conduccions subterrànies d'aigua i altres possibles focus de contaminació. No se superarà la quantitat de 170 kg de nitrogen per hectàrea i any. Preferentment, s'ha de soterrar immediatament per a evitar les possibles pèrdues de nitrogen amoniacal.  
- Els purins han de ser tractat com a complex bacterià, de manera que millore les seues propietats com a adob orgànic, alhora que disminuïsca la seua càrrega contaminant, com també l'emissió d'olors. Es comprovarà l'eficàcia del tractament de purins i es modificarà la seua manipulació o se substituirà per un altre tractament si s'observa la ineficàcia d'aquest amb la seua correcta manipulació. Per a això, ha de dur-se a terme l'anàlisi abans de començar el tractament que servisquen com a referent inicial. Aquestes anàlisis han de presentar-se davant de la Direcció General de Gestió del Medi Natural en cas de ser requerides, podent-se aplicar, en cas de ser necessari, les correccions oportunes al tractament.  
- Es gestionarà l'eliminació de cadàvers d'acord amb el que ha estipulat el Reglament 1774/2002, del Parlament Europeu i del Consell de 3 d'octubre del 2002, pel qual s'establixen les normes sanitàries aplicables als subproductes animals no destinats a consum humà, per la qual cosa ha de disposar-se de contracte actualitzat, i subscrit per a la totalitat d'animals, de manera que estiga assegurada la retirada de cadàvers per empresa autoritzada a l'efecte.  
- Es comunicarà a la Direcció General de Gestió del Medi Natural qualsevol variació que es produïsca en la destinació i el tractament dels residus.